**Csongrád Város Polgármesterétől**

Száma: Ref/8-1/2024

Témafelelős: Németh Dóra kulturális referens

**E l ő t e r j e s z t és**

**Csongrád Városi Önkormányzat Képviselő-testületének**

**2024. február 15-én tartandó ülésére**

**Tárgy**: A Csongrádi Információs Központ Csemegi Károly Könyvtár és Tari László Múzeum 2023. évről szóló szakmai beszámolója, valamint 2024. évi munkaterve

**Tisztelt Képviselő-testület!**

A Csongrád Városi Önkormányzat fenntartásában működtetett Csongrádi Információs Központ Csemegi Károly Könyvtár és Tari László Múzeum a nyilvános könyvtári ellátásról és a közművelődésről szóló 1997. évi CXL. törvény paragrafusai az irányadóak.

Az elmúlt év működési, szakmai tapasztalatait figyelembe véve, az intézmény igazgatója elkészítette az intézmény 2023. év beszámolóját és 2024. évi munkatervét, amely az előterjesztés mellékletét képezi.

A fentiek alapján kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete megtárgyalta és elfogadja a Csongrádi Információs Központ Csemegi Károly Könyvtár és Tari László Múzeum 2023. évről szóló szakmai beszámolóját, valamint 2024. évi munkatervét.

Megköszöni, hogy a Kulturális Koncepció, valamint az Ifjúságpolitikai Koncepció Intézkedési Tervében megfogalmazott célokat, feladatokat beépítette az intézmény munkájába, a település lakosságának igényeihez igazodva tovább bővítette a kulturálódási-és szabadidős tevékenységek számát.

Határidő: folyamatos

Felelős: Illés Péter igazgató

Erről jegyzőkönyvi kivonaton értesítést kap:

1. Képviselő-testület tagjai

2. Németh Dóra kulturális referens

3. a Csongrádi Információs Központ Csemegi Károly Könyvtár és Tari László Múzeum

Csongrád, 2024. február 02.

Bedő Tamás

polgármester